MJERILA ZA OCJENJIVANJE UČENIKA PO ELEMENTIMA

Likovna kultura od 5. do 8. Razreda

Učiteljica: Antonija Kreković

1. **IZRAŽAVANJE CRTEŽOM**

DOVOLJAN – učenik teže razumijeva likovni problem, potrebna su dodatna pojašnjenja, crtež oskudan, nesigurnost u primjeni crtačkih tehnika

DOBAR – učenik djelomično rješava likovni problem; crta najosnovnije prema zadanim smjernicama; potreban dodatni poticaj

VRLO DOBAR- učenik razumijeva likovni problem i korektno izrađuje crtež; vrlo vješto koristi crtačke tehnike; ključne pojmove primjenjuje u rješavanju likovnog problema

ODLIČAN – učenik s lakoćom razumijeva i rješava likovni problem; crtački izrazito bogat i raznovrstan; likovno rješenje originalno i cjelovito

1. **TONSKO I KOLORISTIČKO IZRAŽAVANJE**

DOVOLJAN – učenik minimalno rješava likovni problem; zamjetna nesigurnost u primjeni slikarskih tehnika

DOBAR- učenik djelomično rješava likovni problem; slika osnovno prema zadanim smjernicama

VRLO DOBAR – učeni korektno rješava likovne probleme, u zadanom vremenu; vješto koristi slikarske tehnike; vrlo dobar osjećaj za kolorističke harmonije

ODLIČAN – učenik brzo uočava likovni problem; spretno koristi slikarski pribor i adekvatno primjenjuje zadane slikarske tehnike; dodatno razrađuje problem i iznalazi originalna rješenja;uravnotežena kompozicija

1. **TRODIMENZIONALNO OBLIKOVANJE**

DOVOLJAN – učenik slabo razumijeva likovni problem; nesigurno gradi i modelira u prostoru, ne ulaže dovoljno truda; zamjetna nesigurnost u uporabi pribora i materijala za prostorno oblikovanje

DOBAR – učenik djelomično izrađuje prostorni rad, ostaje na osnovnoj razini rješavanja likovnog problema; pribor i materijal za prostorno oblikovanje dobro primjenjuje

VRLO DOBAR – učeni vrlo vješto oblikuje u prostoru, vrlo spretno primjenjuje pribor i različite materijale; likovni problem rješava prema zadanim smjernicama; vrlo dobar osjećaj za stabilnu prostornu kompoziciju

ODLIČAN – učenik s lakoćom gradi i modelira u prostoru, na originalan način rješava likovni problem; spretno koristi pribor za oblikovanje i materijal; vješto i kreativno oblikuje prostornu kompoziciju

1. **GRAFIČKO IZRAŽAVANJE**

DOVOLJAN – učenik slabo razumijeva postupke u izradi grafike; minimalno obrađuje matricu; nije samostalan u otiskivanju grafičkog lista;

DOBAR – učenik je djelomično usvojio postupke u izrade grafike; koristi pribor za obradu matrice, izrađuje najosnovnije; uz dodatnu pomoć otiskuje grafički list

VRLO DOBAR – učenik je usvojio postupke izrade grafike; vrlo vješto koristi pribor za izradu matrice; matricu izrađuje prema zadanim smjernicama, samostalno otiskuje grafički list

ODLIČAN – učeni je u potpunosti usvojio postupke izrade grafike; izrazito spretno izrađuje matricu i vješto otiskuje grafičke listove; matrica je kompozicijski zrela i uravnotežena

1. **RAZUMIJEVANJE I VREDNOVANJE ODNOVNIH ODNOSA U LIKOVNOUMJETNIČKOM DJELU**

DOVOLJAN – učenik teško usvaja ključne pojmove; ne uspijeva vrednovati osnovne odnose u likovnom djelu

DOBAR – učenik prepoznaje pojedine ključne pojmove, teže ih primjenjuje u postupku vrednovanja; slabije usvojio osnove likovnog jezika

VRLO DOBAR – učenik je vrlo dobro usvojio ključne pojmove; uspijeva uz dodatnu pomoć odrediti osnovne odnose u umjetničkom djelu i provesti vrednovanje

ODLIČAN – učenik je s razumijevanjem usvojio ključne pojmove i uspješno ih primjenjuje u analizi likovnog uratka; zrelo i kritički prosuđuje estetsku vrijednost likovnog rada i umjetničkog djela